Document ID: 32004R0336

Komission asetus (EY) N:o 336/2004,
annettu 26 päivänä helmikuuta 2004,
asetuksen (EY) N:o 2241/2003 muuttamisesta siltä osin kuin on kyse käytettävissä olevasta määrästä, jolle tiettyjä muna-alan ja siipikarjanliha-alan tuotteita koskevia tuontitodistushakemuksia voidaan jättää 1 päivän huhtikuuta ja 30 päivän huhtikuuta 2004 välisen ajan osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75(1),
ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75(2),
ottaa huomioon muna-albumiinin ja maitoalbumiinin yhteisestä kauppajärjestelmästä 29 päivänä lokakuuta 1975 annetun neuvoston asetuksen (ETY) N:o 2783/75(3),
ottaa huomioon luettelossa CXL olevien myönnytysten täytäntöönpanosta GATT-sopimuksen XXIV artiklan 6 kohdan mukaisesti käytyjen neuvottelujen päättymisen seurauksena 18 päivänä kesäkuuta 1996 annetun neuvoston asetuksen (EY) N:o 1095/96(4),
ottaa huomioon tariffikiintiöiden avaamisesta ja hallinnoinnista muna-alan ja ovalbumiinin osalta 28 päivänä kesäkuuta 1995 annetun komission asetuksen (EY) N:o 1474/95(5) ja erityisesti sen 5 artiklan 5 kohdan,
ottaa huomioon siipikarjanliha-alaa koskevien tariffikiintiöiden avaamisesta ja hallinnoinnista 28 päivänä kesäkuuta 1996 annetun komission asetuksen (EY) N:o 1251/96(6) ja erityisesti sen 5 artiklan 5 kohdan,
sekä katsoo seuraavaa:
(1) Koska Tsekki, Viro, Kypros, Latvia, Liettua, Unkari, Malta, Puola, Slovenia ja Slovakia liittyvät unioniin 1 päivänä toukokuuta 2004, komission asetuksissa (EY) N:o 1474/95 ja (EY) N:o 1251/96 säädettyjen kiintiöiden määrien jakautumista on vastaavasti muutettu 26 päivänä helmikuuta 2004 annetuilla komission asetuksilla (EY) N:o 328/2004(7) ja (EY) N:o 331/2004(8) 1 päivän huhtikuuta ja 30 päivän kesäkuuta 2004 välisen ajan osalta.
(2) Koska 1 päivän huhtikuuta ja 30 päivän kesäkuuta 2004 välinen aika on jaettu kahtia, on syytä muuttaa määrättyyn järjestelmään liittyvien joulukuussa 2003 jätettyjen tiettyjä muna-alan ja siipikarjanliha-alan tuotteita koskevien tuontitodistushakemusten hyväksyttävyydestä asetuksen (EY) N:o 1474/95 ja asetuksen (EY) N:o 1251/96 mukaisesti 19 päivänä joulukuuta 2003 annettu komission asetus (EY) N:o 2241/2003(9) ja jakaa vastaavasti käytettävissä olevat määrät asetuksissa (EY) N:o 328/2004 ja (EY) 331/2004 määriteltyjen suhteiden mukaisesti,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2241/2003 seuraavasti:
a) Korvataan 1 artiklan 2 kohta seuraavasti:
"2. Tuontitodistushakemuksia voidaan jättää 1 päivän huhtikuuta ja 30 päivän huhtikuuta 2004 välisen ajan osalta tämän asetuksen liitteessä tarkoitetusta kokonaismäärästä asetuksen (EY) N:o 1474/95 ja asetuksen (EY) N:o 1251/96 säännösten mukaisesti.".
b) Korvataan liite tämän asetuksen liitteellä.
2 artikla
Tämä asetus tulee voimaan 1 päivänä maaliskuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä helmikuuta 2004.

Labels: 3
17